Imzwiɣ

Mars nɣd Imzwiɣ (akrraj: 16px|♂) iga yan utri wis kkuz li ur agugnin f tafukt. Imzwiɣ iga amtiwg wiss kkuẓ i yaẓn i tfukt d umtiwg imẓẓiyn wiss sin ɣ unagraw nnɣ. Taẓuɣi n tasna nns tuckad zzɣ uksid n uzzal (tanikt).

Mqqaṛ Imzwiɣ imqqur ɣir f uzgn n wakal, macc mmrwasn ɣ kigan n tɣawsiwin, imzwiɣ iṭṭaf tasna tasulilant, d kra n idɣarn igrisnan n usfaylu, d wass ɣ imzwiɣ yuti win akal ɣar s 40 n tusdidt, d ar as yakka ukuttr aguman timsẓwin zund tin akal darnɣ (mqqaṛ kra yan gisn ar ittkka ma ilkkmn ar anuḍu n tiɣzi nns).

Iṭṭaf umtiweg n Yimezwiɣ idraren zund amtiweg n Wakal d Umaḍan, d g idurar i yakkʷ ittussann g Imezwiɣ igat ukeswar n Ulimbus (S teng: Olympus).

Iga Ulimbus akeswar d udrar i yakkʷ imqquṛen g Unagraw Anafuk, d ar telkkem tiɣzi nns gr 23 ar 25 km, d mayad ar aɣ immalla mas iɣezzif f udrar n Iviriset s kṛaḍt tikkal, d ar telkkem turrut n tesila nns ma yelkkmen kra n 600 km.

 Asamu 

 Awum aknunnay: 6 792 akilumitr.
 Abddur: 6,4 × 10²³ akilugram.
 Astum f tfukt: 228 agndid akilumitr.
 Azmz n wannaḍ: 1,3 n wass.
 Azmz n uḥbu anafuk: 1,88 usggʷas.
 Aẓẓug n tsna: 3,7 M/S².
 Tirɣi n tsna: -63 °C.
 Tirɣi - anbdu: 17 °C
 Tirɣi - tagrst: -140 °C

 Tasna 
Imzwiɣ dars imuɣlan idramatikin, d ikswarn yattuynin d unagraw n wasif akswat. d iṭṭaf adrar i kullu imqqurn ɣ ku imtiwgn n unagraw anafuk (ulimbus muns) d wasif i kullu imqqurn ula ntta (valis marinaris).

 Aman 
Llan kigan n inmmaln idusn mas d tigniwt n imzwiɣ tṭṭaf yadlli tuqqna uggar n ɣil, d llan yad lli gis waman ɣ tsna nns, d llan kigan n inmmaln tiyyaḍ ar ttinin mas sul gis llan waman ɣ ddu n tsna nns.

 Tamdayt 
Irxa a ittuẓṛa imzwiɣ zzɣ akal s tiṭṭ, acku ar ittnunnt ɣ yiḍ zund kra n itri.

 Tanɣa 
Ifrki n bṛṛa iga anbɣur s usilikun, uksijin, uzzal, amgnizyum, alaminyum, akalsyum, aputasyum. i nẓmaṛ attn nswwuri ɣ usbuɣlu n imal n tuzdɣt n ufgan ɣ imzwiɣ.

 Taduli 
Taduli n usilikat ad iskrn imuɣlin ittuẓlanin n umtiwg.

 Wul 
Zund akal, tuqqna n ul n imzwiɣ tggut zzɣ uzzal d inikl, d tlla gis ma ilkkmn ar 17% n wawḍis, ma yujjan ul ad ig ablulu yan imikk.

 Ayyurn 
Iṭṭaf umtiwg n imzwiɣ sin ayyurn amzwaru assaɣ nns fubus.

Taggayt:Angraw anafuk
Taggayt:Tasengama
Taggayt:Tamassant n-itran
 Tisaɣulin